alexandrainst/scandi-wiki huggingface dataset:
Copa del Rey

Copa del Rey eða spænski konungsbikarinn er elsta knattspyrnukeppni Spánar sem enn er haldin, stofnuð árið 1903 á grunni Krýningarbikarsins sem keppt var um árið áður. Fram að stofnun spænsku deildarkeppninnar árið 1928 var Copa del Rey helsta knattspyrnukeppni Spánar. FC Barcelona er sigursælasta félagið í sögu keppninnar með 31 titil, Athletic Bilbao hefur unnið 23 sinnum og Real Madrid 19 sinnum. Real Betis er ríkjandi meistari (2022). Sigurvegarar í Copa del Rey fá þátttökurétt í Evrópudeild UEFA.

Saga og skipulag
Krýningarathöfn Alfons 13. Spánarkonungs árið 1902 varð hvati til þess að halda knattspyrnukeppni með félagsliðum víðs vegar að frá Spáni. Fimm lið tóku þátt og fór úrvalslið skipað leikmönnum frá Baskalandi með sigur af hólmi. Liðsmennirnir tengdust flestir Athletic Bilbao, sem lítur enn í dag svo á að um fullgildan bikarmeistaratitil hafi verið að ræða. Spænska knattspyrnusambandið er ekki á sama máli, heldur álítur að fyrst hafi verið keppt um Konungsbikarinn árið 1903, þegar Athletic Bilbao fór einnig með sigur af hólmi.

Keppnin hefur gengið undir ýmsum nöfnum í gegnum tíðina. Fyrstu tvö árin var hún kennd við borgarstjórnina í Madríd. Frá 1905-32 bar hún nafn Alfons 13. og í tíð spænska lýðveldisins nefndist hún Forsetabikarinn. Eftir valdatöku Fransisco Franco nefndist hún Copa del Generalísimo, en frá lokum einræðisins árið 1975 hefur núverandi nafn verið notað.

Athletic Bilbao varð árið 1904 eina liðið í sögunni til að verða meistari án þess að keppa í úrslitaleik, þegar Espanyol mætti ekki til leiks í úrslitum. Árin 1910 og 1913 kom upp klofningur í knattspyrnusambandinu sem varð til þess að tvær keppnir voru haldnar í samkeppni hvor við aðra. Leiktíðina 1937-38 héldu félög á svæði lýðveldissinna í spænsku borgarastyrjöldinni sína eigin keppni, Copa de la España Libre, sem lauk með sigri Levante FC. Stuðningsmenn félagsins líta á þetta sem fullgildan bikarmeistaratitil, sinn eina í sögunni, en knattspyrnuyfirvöld hafa ekki fallist á þá túlkun.

Áður en La Liga kom til sögunnar var litið á sigurvegara bikarkeppninnar sem Spánarmeistara. Forkeppnir voru haldar í einstökum héröðum með ólíku keppnisfyrirkomulagi frá ári til árs, þar sem jafnvel var keppt í riðlum. Til ársins 1990 fengu varalið félaga að taka þátt í keppninni. Um árabil var fjöldi kappliða bundinn við 83, en frá 2019 hafa lið úr fimmta þrepi spænsku deildarkeppninnar verið meðal þátttökuliða og keppnisliðin því verið 125.

Titlar eftir félögum 

Knattspyrna á Spáni
Real Unión

Real Unión Club de Irún, S.A.D. eða Real Unión er spænskt knattspyrnufélag sem stofnað var árið 1915 í bænum Irún í Baskalandi. Það var eitt af sterkari félögum Spánar á öðrum og þriðja áratugnum og var meðal stofnenda La Liga en hefur í seinni tíð verið í neðri deildunum.

Saga

Félagið var stofnað við samruna tveggja knattspyrnuliða í Irún, Irún Sporting Club og Racing Club de Irún, það síðarnefnda hafði orðið bikarmeistari árið 1913 eftir sigur á Athletic Bilbao í endurteknum úrslitaleik. Hið sameinaða félag tók í fyrstu upp nafnið Unión Club Irún en breytti því eftir að Alfons 13. Spánarkonungur gaf því konunglega stöðu.

Árin 1918 og 1924 varð félagið bikarmeistari á ný, í bæði skipin eftir sigra á Real Madrid í úrslitum. Seinni titillinn vannst undir stjórn enska knattspyrnuþjálfarans Steve Bloomer. Fjórði og síðasti bikarmeistaratitillinn kom árið 1927, þar sem mótherjarnir í úrslitum voru Arenas Club de Getxo í eina hreina baskneska úrslitaleiknum í sögu keppninnar sem ekki hefur innihaldið Athletic Bilbao.

Þegar La Liga var stofnuð árið 1928 var Real Unión meðal keppnisliða. Félagið náði hæst sjötta sæti af tíu og hafnaði á botninum á sínu fjórða keppnistímabili. Það hefur aldrei aftur komist í efstu deild á Spáni og varið mestum tíma í þriðju og fjórðu efstu deild. Frá árinu 1942 hefur Real Unión þrívegis komist upp í næstefstu deild, síðast árið 2009, en í hvert skipti fallið jafnharðan.

spænsk knattspyrnufélög
stofnað 1915
Vepsíska

Vepsíska er tungumál sem er talað í Karelíu í Rússlandi. Það tilheyrir flokki finnsk-úgrískra tungumála og er náskylt finnsku og karelísku.
Finnsk-úgrísk tungumál
Víti (Dante)

Víti eftir Dante Alighieri er fyrsta bókin í Hinum guðdómlega gleðileik, ítalskt söguljóð skrifað á árunum 1308-1321, klárað rétt fyrir andlát skáldsins. Víti fjallar um ferð Dante ásamt skáldinu  niður til helvítis. Hinar bækur gleðileiksins eru  og . Gleðileikurinn, eða Kómedían, eins og Dante nefnir hana sjálfur, telst til leiðslukvæða. Á ferð sinni hittir Dante margs konar fólk úr sögunni, heimspekinga, konungsfólk, páfa og fleiri. Á leið sinni hittir Dante einnig vinafólk og þekktar manneskjur úr Flórens sem hann þekkti.  Hinn guðdómlegi gleðileikur er talinn vera ein helsta perla ítalskra bókmennta.

Uppbygging 
Víti er söguljóð í bundnu máli. Víti er sett upp í 33 kafla, eða . Þegar Dante og Virgill koma til helvítis eru kaflarnir skiptir fyrir hina misminunandi hringa helvítis. Bragarhátturinn, tersína, er uppfinning Dantes. Erindin einkennast af þremur hendingum, fyrsta og þriðja línan ríma meðan miðhendingin rímar við tvær línur í næsta erindi (ABA BCB CDC).Nel mezo del cammin di nostra vita

mi ritrovai per una selva oscura,

ché la diritta via era smarrita.

Ahi quanto a dir qual era é cosa dura

esta selva selvaggia e spra a forte

che nel pensier rinova la paura!

Á æviferðar minnar miðjum degi

í myrkri þrungnum skóg ég staddur var

og villzt ég hafði burt af beinum vegi.

Ég vart fæ orðum lýst hve leiðin þar

var loðin, dimm og villt, það veldur beygi

er hefst á ný við hugans minningar.Hver hluti Kómedíunnar eru 33 tersínur, með einni auka tersínu sem notuð er sem inngangur að verkinu. Í hverri tersínu þar sem það eru oftast 6 bragarlínur með tveimur rímum hvor endurtekin þrisvar. Dante vefur þrenninguna einnig í söguna. Í byrjun Vítis kemur Dante á móts við þrjú dýr, það eru þrjár persóinur sem fylgja okkur í gegnum þessar þrjá hluta: Dante, Virgill og Beatrice (í gegnum Paradís). Í níunda hring heljar sem hýsir svikara sést djöfullinn sjálfur eta þrjá höfuðsvikara sögunnar að mati Dante, Cassius, Brútus og Júdas. Dante telur þessa menn vera höfuðsvikara sögunnar þar sem þeir sviku endurtekið herra sína og meistara.

Inngangur

Canto I 
Víti byrjar í dimmum skógi hjá fjalli kvöldið á föstudeginum langa árið 1300. Dante, sem er 35 ára (nel mezzo del cammin di nostra vita), labbar um í dimmum skógi þar sem hann hefur ''villzt ég hafði af beinum vegi" (ché la diritta via era smarrita), vegurinn í þessu samhengi vísar í útlegð Dantes frá Flórens og fjallið sjálft táknar hjálpræði. Á leið Dantes til fjalls hinum megin í skóginum sér hann þrjú dýr: pardus (a lonza), ljón (a leone) og úlfynju sem eru persónugervingar synda, girnd, hroka og græðgi.

Tilvísanir 

Ítalskar bókmenntir
Boys Over Flowers

Boys Over Flowers (Kóreska: 사랑의 불시착; Kkotboda Namja)  er suður-kóreskur sjónvarpsþáttur.

Suður-kóreskir sjónvarpsþættir
Copa de la España Libre

Copa de la España Libre eða Spænski frelsisbikarinn var spænsk knattspyrnukeppni sem haldin var í júní og júlímánuði á yfirráðasvæði lýðveldissinna árið 1937 þegar keppni í La Liga og Copa del Rey féll niður vegna spænsku borgarastyrjaldarinnar.

Saga
Fyrr á árinu 1937 höfðu knattspyrnufélög á svæðum lýðveldissinna skipulagt sína eigin deildarkeppni, Miðjarðarhafsdeildina (spænska: Liga Mediterránea), sem lauk með sigri FC Barcelona. Til stóð að fjögur efstu liðin í þeirri keppni ettu kappi í frelsisbikarnum, en Barcelona kaus þess í stað að halda í fjáröflunarkeppnisferð til Mexíkó.

Fjögur lið mættu til leiks: Levante FC, FC Valencia, Espanyol og Girona FC. Leikin var í einum riðli með tvöfaldri umferð, þar sem Levante og Valencia höfnuðu í tveimur efstu sætunum. Þau mættust í úrslitaleik sem lauk með 1:0 sigri Levante.

Stuðningsmenn Levante hafa alla tíð gert kröfu til þess að Spænska knattspyrnusambandið viðurkenni félagið sem sigurvegara í Copa del Rey fyrir árið 1937. Sú barátta hefur enn ekki skilað árangri.

Knattspyrna á Spáni
Lettneska úrvalsdeildin

Lettneska úrvalsdeildin eða Virslīga er efsta deildin í Lettlands. Deildin var stofnuð árið 2019. Sigurvegari deildarinnar eru letneskir meistarar.

Meistarar síðan árið 1991

Keppnin
9 lið keppa í deildinni.  Hvert lið spilar við hvort annað tvisvar, einu sinni með heimaleik og einu sinni með útileik.

Félög 2020
Tímabilið 2020 spila þessi lið í Lettnesku Úrvalsdeildinni.

Tengil
https://optibetvirsliga.lv/

Úrvalsdeildir knattspyrnu í Evrópu
Lettneskar knattspyrnudeildir
Legia Warszawa

Legia Warszawa, oftast þekkt sem Legia Warsaw, er Pólskt knattspyrnufélag með aðsetur í Varsjá,  Legia er eitt af sigurstælustu félögum póllands með 14 titla í Ekstraklasa

Leikmenn 2020

  (Á láni frá Brentford)
   (Á láni frá Brighton & Hove Albion)

Titlar 
 Pólska Úrvalsdeildin (15): 1955, 1956, 1969, 1970, 1994, 1995, 2002, 2006, 2013, 2014, 2016, 2017, 2018, 2020, 2021

 Pólska Bikarkeppnin (19): 1955, 1956, 1964, 1966, 1973, 1980, 1981, 1989, 1990, 1994, 1995, 1997, 2008, 2011, 2012, 2013, 2015, 2016, og 2018.

 Pólski Deildarbikarinn (4): 1989, 1994, 1997 og 2008.

Þekktir Leikmenn 

 Lucjan Brychczy
 Artur Boruc
 Kazimierz Deyna
 Ondrej Duda
 Dariusz Dziekanowski‎
 Łukasz Fabiański
 Roger Guerreiro
 Roman Kosecki
 Wojciech Kowalczyk
 Dušan Kuciak
 Ján Mucha
 Aleksandar Prijović‎
 Miroslav Radović‎
 Maciej Rybus
 Jakub Rzeźniczak‎
 Marek Saganowski 
 Włodzimierz Smolarek
 Grzegorz Szamotulski
 Maciej Szczęsny
 Wojciech Szczęsny

Tilvísanir

Heimasíða
 Legia Warszawa (legia.com)
 Legia Warszawa (90minut.pl)

Pólsk knattspyrnufélög
Varsjá
Arenas Club de Getxo

Arenas Club de Getxo er spænskt knattspyrnufélag sem stofnað var árið 1909 í bænum Getxo í Baskalandi. Það var eitt af stofnliðum La Liga og varð bikarmeistari árið 1919. Frá 1944 hefur félagið aldrei leikið ofar en í þriðja til fimmta þrepi spænska knattspyrnupíramídans.

Saga
Félagið var stofnað árið 1909 sem Arenas Football Club sem síðar var breytt í Arenas Club. Basknesk félög voru leiðandi í þróun fótboltans á Spáni á fyrsta tímabili hans, auk þess sem basknesk ítök voru sterk í félögum annars staðar á landinu.

Arenas Club varð baskneskur meistari árið 1917 og tók því þátt í úrslitakeppni Copa del Rey, þar sem liðið beið lægri hlut gegn Real Madrid í úrslitaleik. Tveimur árum síðar komst liðið aftur í úrslitakeppnina eftir sigur í héraðskeppni og í það skiptið fór það með sigur af hólmi, eftir 5:2 sigur á FC Barcelona í framlengingu. Árið eftir átti Arenas Club tvo leikmenn í fyrsta spænska landsliðinu sem keppti á Ólympíuleikunum í Antwerpen.

Árin 1925 og 1927 átti Arenas Club eftir að komast í bikarúrslitaleiki, en tapaði í bæði skiptin. Fyrst fyrir Barcelona en svo fyrir Real Unión. Fjórir leikmenn Arenas Club voru í spænska landsliðshópnum sem keppti á Ólympíuleikunum í Amsterdam árið 1928.

Arenas Club var stofnfélagi í La Liga árið 1928 og náði best þriðja sæti leiktíðina 1928/29. Eftir sjö ára keppni féll félagið niður um deild og hefur aldrei aftur komist í hóp þeirra bestu. Frá stríðslokum hefur liðið flakkað milli þriðju og fimmtu efstu deildar og látið lítið fyrir sér fara.

Veturinn 1975-76 þreytti Javier Clemente frumraun sína sem þjálfari hjá Arenas Club.

spænsk knattspyrnufélög
stofnað 1909
Ummerki

Ummerki er sjónvarpsþáttur sem hóf göngu sína á Stöð 2 síðla árs 2020. 

Fyrsti þátturinn var frumsýndur 8. nóvember 2020. Síðasti þáttur fyrstu seríu var frumsýndur 13. desember 2020.

Lúðvík Páll Lúðvíksson framleiddi þættina fyrir Orca Films.

Ekki eru enn komnar fregnir af því hvort önnur sería verði framleidd.

Þættirnir eru byggðir á raunverulegum atburðum í Íslenskum sakamálum.
FC Flora Tallinn

FC Flora, oftast þekkt sem Flora Tallinn, eða baraFlora, er eistneskt knattspyrnufélag með aðsetur í Tallinn þeir spila í eistnesku úrvalsdeildinni sem kölluð er Meistriliiga,. Þeir spila heimaleiki sína á A. Le Coq Arena. Teitur Þórðarson þjálfaði liðið um tíma.

Árangur í deild

Titlar 
Eistneska Úrvsalsdeildin: 14
1993–94, 1994–95, 1997–98, 1998, 2001, 2002, 2003, 2010, 2011, 2015, 2017, 2019, 2020, 2022
Eistneska Bikarkeppnin: 8
1994–95, 1997–98, 2007–08, 2008–09, 2010–11, 2012–13, 2015–16, 2019–20

Tengill 
 Heimasíða félagsins

Heimildir 

Eistnesk knattspyrnufélög
Tallinn
stofnað 1990
Nõmme Kalju FC

Nõmme Kalju FC, oftast þekkt sem Nõmme Kalju,eða bara Kalju (Eistneska: "Steinn" eða klettur), er einstneskt knattspyrnufélag, með aðsetur í Nõmme, Tallinn, þeir spila í Eisteneskur úrvalsdeildinni sem kölluð er Meistriliiga, þeir spila heimaleiki sína á Hiiu Stadium.

Félagið var upphaflega stofnað árið 1923, lagt niður um tíma, enn stofnað aftur árið 1997, þeir hafa tekið þátt í Evrópukeppni félagsliða  og mætt þar íslensku félögunum Fram og Stjörnunni.

Árangur í deild

Titlar 
Eistneska Úrvsalsdeildin: 2
2012,2018
Eistneska Bikarkeppnin: 1
2014–15

Tengill 
 Heimasíða félagsins

Heimildir 

Eistnesk knattspyrnufélög
Tallinn
stofnað 1923
Phytomyza angelicae

Phytomyza angelicae er flugutegund sem verpir á blöð hvanna. Lirfurnar bora sig inn í blöðin og éta upp innanfrá. Tegundinni var fyrst lýst af Johann Heinrich Kaltenbach 1874.

Tegundin finnst víða í Evrópu og einnig í Norður-Ameríku.

Tilvísanir 

Tvívængjur
Klettafeti

Klettafeti (fræðiheiti: Entephria caesiata) er fiðrildi af fetaætt.  Hún finnst í fjallendi Evrasíu. Á Íslandi er hún um landið allt.

Tilvísanir

Tenglar
 Lepiforum e.V.
 Grey Mountain Carpet at UKMoths

Fetaætt
Skordýr á Íslandi
FC Red Bull Salzburg

FC Red Bull Salzburg er austurrískt knattspyrnufélag með aðsetur í Salzburg, Wals-Siezenheim. Það spilar í austurrísku úrvalsdeildinni og heimavöllur þess heitir Red Bull Arena

Titlar 
Austurríska Bundesligan: 16
1993–94*, 1994–95*, 1996–97*, 2006–07, 2008–09, 2009–10, 2011–12, 2013–14, 2014–15, 2015–16, 2016–17, 2017–18, 2018–19, 2019–20, 2020–21, 2021–22
Austurríska Bikarkeppnin: 7
2011–12, 2013–14, 2014–15, 2015–16, 2016–17, 2018–19, 2019–20

Tengill 
 Heimasíða félagsins

Austurrísk knattspyrnufélög
Salzburg
stofnað 1933
LASK Linz

Linzer Athletik-Sport-Klub, oftast þekkt sem Linzer ASK eða bara LASK, er Austurískt knattspyrnufélag með aðsetur í Linz.Þeir eru elsta félagið á svæðinu og spila í Austurrísku Úrvalsdeildinni. Þeir leika í svörtu og hvítu, kvennaliðið leikur í næstefstudeild Austurrísku Konudeildarinnar.

Titlar 
Austurríska Bundesligan: 1
1964–65
Austurríska Bikarkeppnin: 1
1964–65

Tengill 
 Heimasíða félagsins

Austurrísk knattspyrnufélög
Linz
stofnað 1908
Skrautfeti

Skrautfeti (fræðiheiti: Dysstroma citrata) er fiðrildi af fetaætt.  Hún finnst í fjallendi Evrasíu. Á Íslandi er hún um landið allt á láglendi.

Tilvísanir

Tenglar
Dark Marbled Carpet at UKMoths
Moths and Butterflies of Europe and North Africa
Lepiforum e.V.

Fetaætt
Skordýr á Íslandi
Mýrfeti

Mýrfeti (fræðiheiti: Xanthorhoe designata) er fiðrildi af fetaætt.  Hann finnst í fjallendi Evrasíu. Á Íslandi er hún á láglendi, aðellega sunnan til.

Tilvísanir

Tenglar
Flame carpet at UKMoths
Fauna Europaea
Lepiforum e.V.

Fetaætt
Skordýr á Íslandi
HC Dinamo Minsk

HK Dinamo Minsk  Rússneska(Дина́мо-Минск) Hvít-Rússneska(Дынама-Мінск) er íshokkí félag frá Minsk í Hvíta-Rússlandi. Þeir eru meðlimir í hinni rússnesku KHL deild og hafa leikið í Minsk Arena síðan í desember árið 2009.

Félagið var stofnað árið 1976 og léku fimm tímabil í Sovésku efstu deildinni í íshokkí. Þann 26. Mars árið 2008 staðfesti KHL að Hvít-Rússnesk félög gætu gerst meðlimir í KHL.

Heimasíða Stuðningsmanna 
 https://hcdinamo.by/

Hvít-Rússnesk Íshokkífélög
KHL
Persepolis F.C.

Persepolis Futbol Club, einnig þekkt sem Persepolis og sem Perspolis er íranskt knattspyrnufélag frá Teheran, Íran. Félagið var stofnað 1963 af hópi svissneskra fjárfesta. Persepolis FC spilar heimaleiki sína á Azadi vellinum, sem tekur c.a 80.000 áhorfendur í sæti.

Heimildir 

Írönsk knattspyrnufélög
Íranska úrvalsdeildin

Íranska Úrvalsdeildin (Persneska: لیگ برتر خلیج فارس) er efsta deildin í írönskum fótbolta . Deildin hefur 16 bestu lið Írans.

Sigurvegarar í gegnum tíðina

Heimasíða
https://www.iranleague.ir//

Heimildir 

Úrvalsdeildir knattspyrnu í Asíu
Íranskar knattspyrnudeildir
Royal Engineers A.F.C.

Royal Engineers A.F.C. er enskt knattspyrnulið skipað meðlimum í verkfræðideild breska hersins. Félagið kom mjög við sögu í árdaga knattspyrnuíþróttarinnar í Englandi áður en atvinnumennska ruddi sér til rúms og keppti í fyrsta úrslitaleik ensku bikarkeppninnar. Frá 1888 hefur félagið að mestu keppt innan Knattspyrnusambands breska hersins við kapplið annarra herdeilda.

Saga
Francis Marindin majór og síðar forseti Enska knattspyrnusambandsins er talinn hafa stofnað knattspyrnulið innan verkfræðideildar hersins árið 1863, þótt stofnárið sé nokkuð á reiki. Marindin var fyrirliði Royal Engineers í fyrsta bikarúrslitaleiknum og átti eftir að reynast áhrifamikill fyrir þróun fótboltans, bæði sem dómari og stjórnandi.

Royal Engineers voru í hópi fimmtán liða sem skráðu sig til leiks þegar Enska bikarkeppnin var haldin í fyrsta sinn 1871-72. Úrslitaleikurinn var á milli Wanderers og Royal Engineers. Fyrrnefnda félagið var hálfgerð stofnun í fótboltasamfélaginu, skipað mörgum af helstu forystumönnum knattspyrnusambandsins. Liðsmenn Wanderers þóttu gríðarlega hraustir og miklir atgervismenn. Lið verkfræðinganna var á hinn bóginn af mörgum talið fulltrúar nýrrar leikaðferðar sem treysti ekki bara á líkamlegan styrk heldur skipulagða spilamennsku, þar sem liðsfélagar reyndu samleik og skipulögð hlaup fram og aftur í stað þess að spyrna bara fram á við og allir eltust við knöttinn. Þessum fyrsta úrslitaleik lauk með 1:0 ósigri Royal Engineers, þar sem Marindin majór var fyrirliði.

Aftur töpuðu Royal Engineers í úrslitum bikarkeppninnar tveimur árum síðar, í það skiptið gegn Oxford University A.F.C.. Eitt af því sem stóð liði verkfræðinganna fyrir þrifum var að liðsmennirnir voru oft sendir landa á milli með skömmum fyrirvara til að þjónusta hersveitir erlendis.

Árið 1875 urðu Royal Engineers bikarmeistarar í fyrsta og eina skipti. Mótherjarnir voru Old Etonians F.C. og skildu liðin jöfn 1:1, sem þýddi að í fyrsta sinn þurfti annan úrslitaleik. Sú viðureign fór fram í strekkingsvindi og þurfti að grípa til framlengingar, þar sem Royal Engineers skoruðu tvívegis.

Fjórði og síðasti bikarúrslitaleikur Royal Engineers var árið 1878. Andstæðingarnir í úrslitaleiknum voru Wanderers, sigurvegarar tveggja fyrri ára. Wanderers voru almennt taldir sigurstranglegri og fóru með sigur af hólmi 3:1. Að leik loknum átti að færa liðinu bikarinn til eignar líkt og reglur keppninnar gerðu ráð fyrir, en leikmenn Wanderers ákváðu að skila verðlaunagripnum gegn loforði um að ekkert lið gæti unnið hann til eignar.

Með uppgangi atvinnumennsku í fótboltanum hneig sól áhugamannaliða á borð við Royal Engineers til viðar á skömmum tíma. Liðið hætti að taka þátt í bikarkeppninni en einbeitti sér að keppni áhugamannaliða.

Titlar
Bikarmeistarar
 (1) 1874-75

Ensk knattspyrnufélög
Mósledda

Mósledda (fræðiheiti: Agrypon flaveolatum) er tegund af sníkjuvespum í ættkvíslinni Agrypon. Henni var lýst af Johann Ludwig Christian Gravenhorst 1807.

Tilvísanir

 
Sníkjuvespur
Skordýr á Íslandi
Flikruvefari

Flikruvefari (fræðiheiti; Cochylis dubitana) er fiðrildi í ættinni Tortricidae. Hann finnst í Evrópu, Rússlandi til Síberíu og í Norður-Ameríku. Lirfurnar nærast á blómum jurta af körfublómaættar.

Tilvísanir

Tortricidae
Skordýr á Íslandi
Meindýr
Móhumla

Móhumla (fræðiheiti: Bombus jonellus) er tegund af humlum, útbreidd og algeng um Evrópu og Norður-Asíu, sem og Norður-Ameríku.

Hún er smávaxin í samanburði við aðrar humlutegundir, drottningin 16 mm og þernurnar og druntarnir 12 mm. Hún er svört með gulum röndum og hvítum afturenda.

Hún er gamall íbúi á Íslandi, talin hafa komið með landnámsmönnum. Hún hefur gengið undir ýmsum nöfnum; hunangsfluga, býfluga, villibýfluga, randafluga. Móhumla er nú notað til aðgreiningar frá öðum humlutegundum sem eru allar nýlegir landnemar hér.

Tilvísanir

Hunangsflugur
Skordýr á Íslandi
FC Rostov

FC Rostov er Rússneskt knattspyrnufélag með aðsetur í Rostov við Don . Þeir leikar í Úrvalsdeild Rússlands og Spila heimaleiki sína á Rostov Arena.

Saga

Félagið var stofnað 10 Maí árið 1930, og var fyrst skýrt Selmashstroy (Сельмашстрой). Félagið var síðan skýrt Selmash árið 1936 og Traktor árið 1941. Þeir spiluðu lengi vel í neðri deildum Sovétríkjanna, enn árið 1964,  sigruðu þeir Terek Grozny 2–0 í umspilsleik, og tryggðu sér sæti í Sovésku 1.deildinni. Árið eftir urðu þeir neðstir í deildinni enn sluppu við fall vegna þess að liðum var fjölgað í deildinni. Þeir féllu þó aftur og komust ekki aftur upp um deild fyrr enn árið 1985, þegar þeir komust upp um deild í gegnum umspil. Á loka  ári Sovétríkjanna árið 1991, luku þeir keppni í 4.sæti sem tryggði þeim sæti í úrvalsdleild, nýstofnaðrar Rússnesku Úrvalsdeildarinnar. Eftir nokkur erfið ár í fallbaráttu enduðu þeir þó með að falla aftur niður um deild. Þeir komust þó beint upp árið 1994, árið 2003, skiptu þeir yfir í það nafn sem þeir heita núna FC Rostov, og komust í úrslitaleik bikarkeppninar þar sem þeir töpuðu fyrir Spartak Moskvu 1-0.. Árið 2007 féllu þeir aftur niður um deild, enn tókst aftur að koma sér beint upp í úrvalsdeild á fyrsta ári. Árið 2014 sigruðu þeir bikarkepnnina eftir að hafa borið sigur úr bítum 6-5 eftir vítaspyrnukeppni, gegn Kuban Krasnodar. Og komust þar með beint inní riðlakeppni Evrópukeppni félagsliða . Þeir voru þó reknir úr keppninni í maí árið 2014 fyrir að brjóta fjármálareglur.

Árið 2014 varKurban Berdyev ráðinn þjálfari, Undi hans stjórn hélt liðið sæti sínu í Premier Liga. leiktíðina 2016/17 tókst þeim að tyggja sér sæti í riðlakeppni Meistaradeildar Evrópu, eftir að hafa náð 2.sæti í deild. Þa slóu þeir út RSC Anderlecht, og næstu umferð slóu þeir nokkuð óvænt Ajax  úr keppni. Þá tók við riðlakeppnin þar sem þeir lent í erfiðum riðli með Bayern Munich, Atlético Madrid aog PSV Eindhoven, Þar tókst þeim að tryggja sér  sinn fyrst sigur í Meistaradeild Evrópu þegar þeir sigruðu nokkuð óvæntFC Bayern München 3–2.

Árið 2017 var Leonid Kuchuk ráðinn sem nýr þjálfari á 1.árs samning, með möguleika á framlengingu. 
Nýlega vegna aðstæðna hafa þeir neyðst til að nota leikmenn úr eigin ungmenna starf, og léku nýlega á yngsta byrjunarliði í sögu Premier Liga. Rostov töpuðu 10–1, enn ungu leikmönnunum var samt sem áður hrósað fyrir framistöðu sína og var hin 17.ára gamli markvörður Denis Popov valinn maður leiksins eftir að hafa varið vítaspyrnu og bjargað oft hetjulega í markinu,

Leikmannahópur 2020/21

  (Á láni frá Lokomotiv Moskva)

Íslendingar sem hafa spilað með félaginu
Ragnar Sigurðsson
Björn Bergmann Sigurðarson
Viðar Örn Kjartansson
Sverrir Ingi Ingason

Tenglar 
http://www.cska.ru/
Rússnesk knattspyrnufélög
Notts County

Notts County Football Club er knattspyrnufélag með aðsetur í Nottingham og spilar í  National League sem er fimmta efsta deild enskrar knattspyrnu. Félagið var stofnað árið 1862 og er þar með elsta félagslið heims. Félagið var eitt af tólf stofnfélögum enskrar deildarkeppni árið 1888. Leikmenn liðsins voru kallaðir "Magpies" (skjóir) vegna búninganna sem þeir spila í sem eru svart-hvít röndóttir Það gaf Juventus  hugmyndinna, að þeirra frægu búningum árið 1903. Liðið fluttist á þann heimavöll sem það spilar á núna, Meadow Lane árið 1910 og hefur haldið sig þar síðan. Notts County er með mikinn ríg við granna sína í  Nottingham Forest, en einnig er talsverður rígur við Mansfield Town.

Leikmannahópur 2020/21

  (Á láni frá Sheffield United )

 (Fyrirliði)

 (Á láni frá Mansfield Town)

Ensk knattspyrnufélög
Rotor Volgograd

SC Rotor Volgograd (rússneska: СK Ротор),er rússneskt knattspyrnulið staðsett í Volgograd, Rússlandi. Félagið var stofnað 1929.

Rússnesk knattspyrnufélög
Esteghlal F.C.

Esteghlal Tehran Football Club', einnig þekkt sem Persepolis og sem Esteghlal er íranskt knattspyrnufélag frá Teheran, Íran. Félagið var stofnað 1945.

Írönsk knattspyrnufélög
Kleppavatn

Kleppavatn er vatn á Arnarvatnsheiði. Það er 0,76 km², grunnt og í 398 m hæð yfir sjó.

Bæði urriði og bleikja er í vatninu.

Leiðin til vatnsins er styttri og greiðari en til margra annarra vatna á heiðinni. Farið er út af gömlu þjóðleiðinni eftir jeppaslóð vestur yfir Norðlingafljót að Fiskivatni og síðan er jeppaslóð á milli vatnanna. Vegalengdin frá Reykjavík er 187 km.

Stöðuvötn á Íslandi
Arnarvatnsheiði